als_Latn dik_Latn sag_Latn
Gugash Magani gjen përforcimin e kërkuar për mesfushën. Flamurtari zyrtarizoi përforcimin e radhës për skuadrën vlonjate duke bërë të ditur angazhimin e Ivan Galic, futbollist 21-vjecar nga Kroacia që luan si mesfushor i majtë. Këtë vit gjysmën e dytë të sezonit të shkuar e ka luajtur në kampionatin maqedonas me Rabotnickin, ku është aktivizuar në 10 ndeshje si dhe në takimet e skuadrës nga Shkupi në kualifikueset e Europa League, cka do të thotë se futbollisti është në formë të mirë fizike dhe mund ti shërbejë Flamurtarit në fillimin e kampionatit.
Gjithsesi në njoftimin e Flamurtarit nuk përcaktohet nëse mesfushori ka firmosur një kontratë cka do të thotë se do ti duhet fillimisht të kalojë në lupën e Gugash Maganit. Trajneri ka preferuar që pas ngarkesës që mori skuadra në fazën përgatitore në Slloveni tu akordojë futbollistëve një fundjavë pushim, me Flamurtarin që pritet të rinisë përgatitjet në fillimin e javës së ardhshme.
als_Latn als_Latn